Sutarties 1 priedas

**TECHNINĖ SPECIFIKACIJA**

**(PU-11839/24) Degalai: benzinas, dyzelinas iš degalinių**

1. **SĄVOKOS IR SUTRUMPINIMAI**
   1. **Pirkėjas**– AB „Kelių priežiūra“.
   2. **Tiekėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas sudaro Sutartį.
   3. **Sutartis** – Sutartis, sudaroma tarp **Tiekėjo** ir **Pirkėjo**dėl Pirkimo objekto.
   4. **Pirkimo objektas** – dyzelinas ir benzinas iš degalinių (toliau – Prekės arba degalai).
2. **PIRKIMO OBJEKTAS IR OBJEKTO APIMTYS**
   1. **Pirkimo objektas**: Dyzelinas ir benzinas iš degalinių
   2. Pirkimo objektas skaidomas į 70 pirkimo dalių:

|  |  |  |
| --- | --- | --- |
| **Pirkimo dalis** | **Pavadinimas** | **Maksimali Sutarties vertė Eur be PVM** |
| 4 | Jonava | 43 500,00 |

* 1. **Pirkimo objekto apimtys:**

Lentelė Nr.1

|  |  |  |  |
| --- | --- | --- | --- |
| Eil. Nr. | Prekės pavadinimas | Matas | Preliminarus kiekis\*/\*\* |
| 4 | Dyzelinas/benzinas | Litras | 29000 |

\* *Pirkėjas neįsipareigoja įsigyti nurodyto Prekių kiekio. Nurodytas Prekių kiekis yra orientacinis ir skirtas pasiūlymams palyginti. Prekės bus perkamos pagal Pirkėjo poreikį, neviršijant bendros maksimalios Sutarties vertės EUR be PVM.*

*\*\* Pasiūlymo formoje preliminarus kiekis išskirtas dyzelinui ir benzinui atskirai.*

* 1. Esant poreikiui, Pirkėjas turės teisę pirkti ir kitas, Lentelėje Nr.1 nenurodytas, tačiau pagal funkcinę paskirtį panašias Prekes (toliau – Papildomos prekės). Papildomų prekių pirkimui taikomos visos Prekių pirkimui šioje techninėje specifikacijoje ir Sutartyje nustatytos sąlygos, nebent aiškiai bus nustatyta kitaip. Papildomos prekės bus perkamos tokiais įkainiais, kurie galios Pirkėjo užsakymo pateikimo dieną Tiekėjo prekybos vietoje nurodytomis galiojančiomis šių prekių kainomis, pritaikant Tiekėjo pasiūlyme nurodytą taikytiną nuolaidą procentais nuo galiojančių Tiekėjo prekybos vietoje nurodytų prekių mažmeninių kainų, o jeigu jei tokios kainos neskelbiamos, Tiekėjo pasiūlytomis, konkurencingomis ir rinką atitinkančiomis kainomis. Tokių Papildomų prekių bendra kaina negalės sudaryti daugiau kaip 10 proc. Sutarties kainos.

1. **REIKALAVIMAI PIRKIMO OBJEKTUI**

**3.1** Reikalavimų ir pirkimo sąlygų lentelė:

|  |  |
| --- | --- |
| Eil.  Nr. | Reikalavimai |
| 1. | Tiekėjų siūlomos prekės atitinka standartus: A95 benzinas – LST EN 228:2013 (arba lygiavertis); dyzelinas – LST EN 590:2014 (arba lygiavertis) |
| 2. | Tiekėjas (arba jo pasitelkiamas subtiekėjas), tose pirkimo objekto dalyse, kurioms teikia pasiūlymą, turi turėti bent po vieną degalinę, kuriose prekiaujama 2.3 p. nurodytomis degalų rūšimis ir Sutarties vykdymo metu atitikti techninės specifikacijos priedo Nr. 1 reikalavimus Tiekėjui. |
| 3. | Tiekėjas, laimėjęs bet kurioje iš nurodytų pirkimo objekto dalių, įsipareigoja parduoti degalus (dyzeliną ir/ar benziną) pritaikius pasiūlyme nurodytą nuolaidą/antkainį ir Sutartyje aptartomis sąlygomis degalinėse, nurodytose techninės specifikacijos priede Nr. 2. |
| 4. | **Tiekėjas, teikiantis pasiūlymą kiekvienoje pirkimo dalyje turi atitikti techninės specifikacijos priede Nr. 1 pateiktus atstumų reikalavimus.**  ,,Trumpiausias maršrutas“ apskaičiuojamas remiantis [www.googlemaps.com](http://www.googlemaps.com/) arba [www.maps.lt](http://www.maps.lt) arba lygiavertės, viešai prieinamos interneto žemėlapių svetainės pateikiama informacija, kurioje pagal užduotus adresatus paskaičiuojamas maršruto atstumas iki degalinės (važiuojant keliu). |
| 5. | Tiekėjas, teikiantis pasiūlymą *bent vienoje pirkimo objekto dalyje,* privalo turėti galimybę ne rečiau kaip kartą per 48 valandas perduoti informaciją apie užpiltus degalus į „Xirgo Global“ transporto valdymo sistemą. Turint klausimų dėl duomenų eksportavimo į „Xirgo Global“ sistemą, informaciją galima gauti Tel Nr. +370 613 36332 |
| 6. | Tiekėjas turi pateikti turimų degalinių sąrašą ir nurodyti degalinių darbo laiką (techninės specifikacijos priedas Nr. 2) |
| 7. | Tiekėjo siūlomos Prekės atitinka Lietuvos Respublikos alternatyvių degalų įstatyme nurodytą biokuro kiekį sudėtyje turintį dyzeliną ir benziną, t. y. degalų tiekėjai, užtikrina, kad kiekviename vidaus rinkai patiekto benzino litre būtų ne mažiau kaip 6,6 procento biodegalų, o kiekviename vidaus rinkai patiekto dyzelino litre būtų ne mažiau kaip 6,2 procento biodegalų, skaičiuojant pagal bendrą degalų ir biodegalų mišinio energinę vertę. |

**3.2.** Pasiūlymai gali būti teikiami vienai, kelioms arba visoms pirkimo dalims. Teikdami pasiūlymą Tiekėjai turi teikti pasiūlymą pilnai atskiros pirkimo dalies objekto apimčiai.

**3.3.** Tiekėjas turi:

**3.3.1** Visose pirkimo objekto dalyse degalus Tiekėjas įsipareigoja parduoti nenutrūkstamai visomis savaitės dienomis nuo 6:00 iki 22:00 val., visomis kalendorinėmis dienomis (įskaitant tiekėjo suteiktą galimybę naudotis savitarnos terminalais);

**3.3.2** nemokamai išduoti Pirkėjui jo pageidaujamą kiekį magnetinių (kreditinių) mokėjimo kortelių skaičių (preliminarus kiekis – 150 vnt.);

**3.3.3** Tiekėjo pasiūlyme nurodytose degalinėse parduoti Pirkėjui degalus, pateikus Tiekėjo magnetinę (kreditinę) mokėjimo kortelę ir teisingai nurodžius PIN kodą;

**3.3.4** užtikrinti, kad Tiekėjo pasiūlyme nurodytos degalinės teritorija būtų stebima vaizdo kameromis, kurių vaizdo įrašai būtų saugomi ne trumpiau kaip 30 (trisdešimt) kalendorinių dienų ir esant pagrįstam poreikiui bei siekiant užtikrinti Pirkėjo automobilių kontrolę (valdomo turto tinkamą naudojimą) bei siekį išvengti korupcijos bei netinkamo darbinių funkcijų atlikimo apraiškų, vadovaujantis duomenų apsaugos principais, užtikrinti ir sudaryti galimybę policijai ir (ar) bet kuriai kitai kompetentingai institucijai ar vidinio tyrimo kontekste Pirkėjo atsakingiems atstovams tvarkyti ir (ar) prašyti perduoti informaciją, įskaitant nuotraukas ar vaizdo medžiagą, kurios pateikimo būdas ir apimtis neprieštarautų asmens duomenų apsaugą reglamentuojantiems teisės aktams.

**3.3.5** užtikrinti, kad Pirkėjo vairuotojams išduodamuose degalų užpylimo kvituose pateikiama informacija būtų įskaitoma.

**3.4**  Įvažiavimai į Tiekėjų pasiūlyme nurodytų degalinių teritorijas iš gatvių, privažiavimai prie degalų išdavimo kolonėlių degalinių teritorijose ir išvažiavimai į gatves iš degalinių teritorijų turi būti pakankamo ploto, kad Pirkėjo stambių gabaritų transporto priemonės (automobiliniai vilkikai su treileriais), gabenančios stambių gabaritų kelių priežiūros mašinas, kurių ilgis iki 20 m, išvengtų judėjimo atbuline eiga ir papildomų manevravimų, keliančių grėsmę kitiems eismo dalyviams.

3.5. Pirkėjas siekia jog jo ir Tiekėjo veiksmai darytų kuo mažesnį poveikį aplinkai, todėl:

* + 1. Viešojo pirkimo ir sutarties vykdymo metu bendravimas tarp Tiekėjo ir Pirkėjo bus vykdomas tik elektroninėmis   priemonėmis (CVP IS priemonėmis, telefonu, elektroniniu paštu, ar kt.);
    2. visa dokumentacija susijusi su Sutarties vykdymu teikiama Pirkėjui ir Tiekėjui elektorinėmis priemonėmis (elektoriniu paštu ar kt.);
    3. Sutartis bus pasirašoma tik elektroninėmis priemonėmis (elektroniniu parašu);
    4. Tiekėjas įsipareigoja mažinti popieriaus sunaudojimą, atsisakyti nebūtino dokumentų kopijavimo ir spausdinimo, jeigu bus naudojamos kanceliarinės prekės, jos turi būti pagamintos iš perdirbtų žaliavų arba tinkamos perdirbimui.
    5. Šalys turi siekti, kad Tiekiant Degalus būtų sunaudojama mažiau gamtos išteklių, skatinti aplinkos užterštumo mažinimą ir taip būtų laikomasi Lietuvos Respublikos aplinkos ministro Įsakymo 4.4.1 punkte nustatyto aplinkos apsaugos principų, t. y.: siekti, kad būtų vykdoma optimali Degalų tiekimo logistika pasirenkant optimalius degalų pristatymo į degalines maršrutus bei optimalius vežimo kiekius.

1. **KAINOS APSKAIČIAVIMO BŪDAS IR SUTARČIAI TAIKOMA KAINODARA**

**4.1** Pasiūlymų vertinimo metu vertinama pasiūlyta nuolaida ar antkainio dydis 1000 litrų degalų. Pasiūlymo vertinimo metu pati AB „Orlen Lietuva“ protokolo bazinė degalų kaina nelyginama ir į vertinimą neįtraukiama.

**4.2** Sutarties kainodarai taikomas kintamojo įkainio kainos apskaičiavimo būdas. Kintamojo įkainio dalimi yra laikoma Lietuvos naftos produktus gaminančios įmonės AB „Orlen Lietuva“ Juodeikių k. terminalo protokolo bazinė degalų kaina (vienkartiniams sandoriams taikomos kainos viešai skelbiamos AB „Orlen Lietuva“ internetiniame tinklalapyje adresu http://www.orlenlietuva.lt/LT/Wholesale/Puslapiai/Kainu-protokolai.aspx). Sezoniniai temperatūriniai koeficientai nebus taikomi. C klasės rūšies degalų kaina protokole bus laikoma bazine kaina. Kitos klasės – A1 ir kt. degalų kaina pradedama taikyti tik tada, kai ankščiau naudotos degalų klasės kaina nebeskelbiama.

**4.3** Kintamojo įkainio kainodarą sudaro:

**4.3.1** kintamoji įkainio dalis – AB „Orlen Lietuva“ Juodeikių k. terminalo protokolo viešai skelbiama vienkartiniams sandoriams taikoma degalų bazinė kaina su akcizo mokesčiu su PVM 1 000 (vienam tūkstančiui) litrų esant produkto temperatūrai +15° C;

**4.3.2** pastovioji įkainio dalis – nuolaida arba antkainis nuo/prie kintamosios įkainio dalies, t. y. dalyvių siūloma nuolaida už 1 000 (vieną tūkstantį) litrų degalų nuo AB „Orlen Lietuva“ Juodeikių k. terminalo protokolo viešai skelbiamos vienkartiniams sandoriams taikomos bazinės kainos su akcizo mokesčiu su PVM 1 000 (vienam tūkstančiui) litrų esant produkto temperatūrai +15° C.

**4.4** Laimėtoju pripažintas Tiekėjas įsipareigoja Sutarties vykdymo metu taikyti pasiūlyme nurodytą antkainį (nuolaidą) prie (nuo) AB „Orlen Lietuva“ interneto tinklalapyje skelbiamos bazinės kuro 1000 litrų kainos eurais (įskaitant akcizą ir PVM) galiojusios kuro pylimo dieną 10:00 val. taikomos Juodeikių k. Mažeikių r. terminale.

**4.5** Tuo atveju, jeigu sudaroma Sutartis dėl keleto rūšių degalų (pavyzdžiui, benzinas ir dyzelinas), vertinant ir palyginant pasiūlymus tokia pačia tvarka bus atsižvelgiama į visų ketinamų pirkti kuro rūšių numatomus pirkti kiekius, Tiekėjų siūlomas nuolaidas/antkainius kiekvienai kuro rūšiai atskirai.

1. **SUTARTINIŲ ĮSIPAREIGOJIMŲ VYKDYMO VIETA IR TERMINAI**
   1. Pirkėjas Prekes perka be pristatymo, Tiekėjo nurodytoje Prekių atsiėmimo vietoje.
   2. Pirkėjo adresai:

|  |  |
| --- | --- |
| Pirkimo dalis | Adresas, pašto kodas |
| 4 | Ukmergės g. 16, 55101 Jonava |

* 1. Ankščiausia numatoma Sutarčių įsigaliojimo pradžia nurodyta techninės specifikacijos priede Nr. 1. Sutarties vykdymo pradžia, sutarus ir neprieštaraujant abiem šalims, atsiradus nenumatytam Pirkėjo poreikiui, galima pradėti vykdyti ankščiau, nei numatyta Techninės specifikacijos priede Nr. 1.

**5.4.** Prekės bus perkamos 24 mėnesius, neviršijant bendros Sutarties, sudarytos atitinkamai pirkimo daliai, vertės su numatyta galimybe automatiškai pratęsti Prekių pirkimo terminą 1 kartą 6 mėnesių laikotarpiui.

**5.5.** Vykdant Sutartį, sąskaitos faktūros, kreditiniai ir debetiniai dokumentai bei avansinės sąskaitos turi būti teikiami naudojantis informacinės sistemos „E. sąskaita“ priemonėmis, išskyrus Lietuvos Respublikos Viešųjų pirkimų įstatymo 22 straipsnio 12 dalyje nustatytus atvejus.

**5.6.** Už Prekes bus apmokama per 30 kalendorinių dienų nuo dienos, kai Pirkėjas gauna PVM sąskaitą faktūrą.

**5.7.** Kiekvieno mėnesio pradžioje pateikiama praėjusio mėnesio pagal korteles įsigyto kuro kiekvienam autotransportui (jam priskirtai kortelei) ataskaita (elektroniniu csv arba txt formatu) ir bendra PVM sąskaita faktūra. Ataskaita ir PVM sąskaita faktūra pateikiama Sutartyje nustatytais terminais, tačiau bet kokiu atveju ne vėliau kaip iki einamojo mėnesio 4 darbo dienos.

1. **PRIEDAI**


Techninės specifikacijos priedas Nr. 1

Techninės specifikacijos priedas Nr. 2

Techninės specifikacijos priedas Nr. 1

|  |  |  |
| --- | --- | --- |
| Pirkimo dalis | **Reikalavimai tiekėjui** | Sutarties įsigaliojimo data (metai/mėnesis/diena), tačiau ne ankstesnė, nei nustačius laimėtoją ir praėjus Sutarties atidėjimo terminui (jei šis terminas turi būti taikomas pagal VPĮ). Prieš Sutarties pasirašymą, Pirkėjui paprašius, o Tiekėjui sutikus, gali būti paankstinama Sutarties įsigaliojimo data. |
| 4 | Maksimalus atstumas nuo sutartinių įsipareigojimų vykdymo vietos - 10 km (važiuojant keliu) | 2024-09-01 |

Techninės specifikacijos priedas Nr. 2



Sutarties 2 priedas

